MAMMALIA. 
85 
amplissimo rictu aperuit, quasi nescio qua re immissa liberare se vellet. Di- 
xerunt etiam mei aliquid sanguinis se credere emissum esse , quod ego non 
observavi. Aliquanto post caveae suae redditus quum esset , nunciatur insolitos 
sonos edere animalculum. Accedo et video , miserum erectum raucos sonos 
emittere, qui dolorem exprimerent. Postea in reticulo ex fdis ferreis torto , 
quo caveae anterior pars clauditur , suspensus acutiores quoque emisit. Quum 
ita suspensus in cancellis haereret , et abdomen in conspectu esset , visum 
mihi est genitalia praeter morem tumere, ut adeo quaeri fere possit, annon 
illa doloris testificatio ab oestro venereo provenerit. Solebat saepe ex hjdoda 
bibere in triclinio meo posita , in quam quaelibet inutilia liquida et aquae 
lotoriae defundebantur. Metuebam ne aliquid noxii bibisset. Sed non memi- 
neram, quidquam venenati eo die istuc defusum esse. Postridie bene habuit. 
Genitale membrum erigi nunquam observavi , etiam si titillaretur. 
D. 21. Thermidorii A. 8. (9. Augusti 1800.) istum affectum de quo supra 
dictum , multo validiori paroxysmo , ut mei retulerunt , expertus et me absente 
mortuus est. Sufferitor meus Hering sanguinem ex naribus stillasse dixit. (1) 
SCIURUS VULGARIS. 
Sciurus vulgaris semiadultus ex Valle Rupea mihi missus fine Augusti lon- 
gitudine decempollicari cum cauda , caudam habuit gracilem , vix disticham , 
haud multo magis quam mus quercinus ; auriculas non barbatas. 
In alio in prima juventute mansuefacto sequentia observavi. 
Julii initio cauda ad basin denudata pilis longioribus novis ornari incipie- 
bat. In auriculis nulli adhuc penicilli. Manum eorum lingebat qui maxime 
erant familiares sibi, in eorum sinum introducere se amabat et ibi quiescere, 
ac dormire securus sui , dorso impositus etiam et surrectis pedibus. Non affixus 
erat sed libere discurrebat. Urinam nunquam humi reddebat sed super politis- 
sima et mundissima quaeque , et saepissime j minus foetida quam muris. Alvum 
excernebat etiam in medio cursu. 
Nihil amplius arrodebat postquam recentes ramuli illi dati fuerant. Prae- 
cipue cupide arrosit corticem recentem abietis , tum calyces rosae et dianthi 
caryophylli , etiam folia et ramulos ribis albi. 
(0 Observationes has ab autore uti se obtulerunt chartis mandatas alio paulisper 
modo disposuit editor, prouti vel ad habitum corporis, vel ad victum mores que perti- 
nent. Ceterum pleraque paucis exceptis eo ordine servata quo observata. 
